हमारे देश में भूजल स्‍तर गिर रहा है और हम दुनिया के उन देशों की सूची में सबसे ऊपर हैं, जो भूजल का सबसे ज्‍यादा दोहन करते हैं। यह हम नहीं खुद केंद्र सरकार मान चुकी है। पिछले वर्ष संसद में पेश केंद्रीय भूजल बोर्ड की रिपोर्ट में बताया गया था देश के 56 फीसदी कुओं का भूजल स्‍तर गिरा है। इस रिपोर्ट में यह भी बताया गया था कि देश के 6607 मूल्यांकन इकाइयों (ब्लॉक, मंडल, तालुका) में 15 राज्यों और दो केंद्र शासित प्रदेशों के 1071 इकाइयों में भूजल का स्तर अत्यधिक दोहन के कारण गिरा है।